ai4bharat/Pralekha huggingface dataset:
وزیراعظم کا دفتر
وزیر اعظم نے گجرات کے یوم تاسیس پر مبارکباد دی
وزیر اعظم جناب نریندر نے گجرات کے یوم تاسیس کے موقع پر اپنی مبارکباد پیش کی ہے۔
وزیر اعظم نے ٹویٹ کیا:
’’گجرات کے یوم تاسیس پر مبارکباد....!‘‘
میری دعا ہے کہ ریاست آنے والے سالوں میں ترقی کی نئی بلندیوں کو چھوتی رہے۔
جئے جئے گاروی گجرات!
’’گجرات استھاپنا دیوس پر مبارکباد۔ گجرات نے اپنی ہمہ گیر ترقی کے ساتھ ساتھ اپنی منفرد ثقافت کی وجہ سے اپنی ایک حیثیت بنائی ہے۔ میری دعا ہے کہ ریاست آنے والے وقت میں ترقی کی نئی بلندیاں طے کرتی رہے۔‘‘
وزیراعظم کا دفتر
وزیراعظم نے سابق وزیراعظم محترمہ اندراگاندھی کو ان کی سالگرہ کے موقع پر خراج عقیدت پیش کیا
نئی دہلی ، 19نومبر: وزیراعظم، نریندرمودی نے سابق وزیراعظم محترمہ اندراگاندھی کو ان کی سالگرہ کے موقع پر خراج عقیدت پیش کیاہے ۔
ایک ٹویٹ میں وزیراعظم نے کہا ‘‘ سابق وزیراعظم اندراگاندھی جی کو ان کی جینتی پرنمن ’’۔
سابق وزیراعظم محترمہ اندراگاندھی کو ان کی سالگرہ کے موقع پرخراج عقیدت ۔
وزارت خزانہ
بالواسطہ ٹیکس اور کسٹمز کے مرکزی بورڈ  کی خصوصی سوچھتا مہم 3.0 زور شور سے جاری
سی بی آئی سی کے تمام فیلڈ دفاتر میں ملک گیر سطح پر صفائی مہم جاری ہے
صفائی ستھرائی کی مہم چلانے کے لیے 1,038 مقامات کی نشاندہی کی گئی
نظر ثانی کرنے کےلئے تقریباً 44,000 فزیکل فائلوں اور 23,000 ای فائلوں کی نشاندہی کی گئی
مہاتما گاندھی کو ’ایک صاف ہندوستان‘ کا دل کی گہرائیوں سے خراج عقیدت پیش کرنے کے وژن کے ساتھ بالواسطہ ٹیکس اور کسٹمز کے مرکزی بورڈ  نے سوچھتا  کو ادارہ جاتی بنانے اور شناخت کئے گئے التوا شدہ کاموں مثلاً وی آئی پی ریفرینسوں، عوامی شکایات، عوامی شکایات کی اپیلوں وغیرہ کو کم کرنے کے لیے 15 ستمبر 2023 کو التوا شدہ معاملات کے نمٹان سے متعلق خصوصی مہم میں بہت زیادہ جو ش و جذبے کے ساتھ شرکت کی۔
ہندوستان بھر میں اپنے فیلڈ دفاتر کے ساتھ سی بی آئی سی مہم مرحلے 2 – 31 اکتوبر 2023 کے دوران شناخت شدہ حوالہ جات/ معاملات کو نمٹانے کی کوشش کررہا ہے۔
نو اکتوبر 2023 تک مہم کے دوران نمٹانے کےلئے 31 وی آئی پی ریفرنسوں، 933 عوامی شکایات، 357 عوامی شکایات کی اپیلوں کو شناخت کیا گیا ہے۔ سی بی آئی سی کے تمام فیلڈ دفاتر میں ملک گیر سطح پر ایک صفائی ستھرائی مہم کا بھی منصوبہ تیار کیا گیا ہے۔ اب تک، مہم کی مدت کے دوران صفائی ستھرائی کی مہم چلانے کے لیے 1,038 مقامات کی نشاندہی کی جا چکی ہے۔ اس کے علاوہ، نظر ثانی کے لئے تقریباً 44,000 فزیکل فائلوں اور 23,000 ای فائلوں کو نشان دہی کی گئی ہے۔ شناخت کیا گیا توجہ کا ایک اور مرکز پرانے/غیر استعمال شدہ دفتری آلات اور اسکریپ سامان کا نمٹان کرنا ہے اور اس طرح دفتر کے اضافی مقام کو خالی کرنا ہے۔ اس طرح خالی کئےجانے والے اضافی مقام کو مفید استعمال میں لایا جائے گا۔
مہم کے مرحلے کے دوران چلائی گئی سرگرمیوں سے متعلق تصاویر کے ساتھ کامیابیوں کی تفصیل کو ایس سی ڈی پی ایم 3.0 پورٹل کے ذریعے شیئر کیا جائے گا۔ سی بی آئی سی صفائی ستھرائی کو یقینی بنانے اور سرکاری مقامات کے معیار میں اضافے کے لیے پرعزم ہے۔
۔۔۔۔۔۔۔۔۔۔۔
ش ح۔ا گ۔ ن ا۔
U- 10551
(Visitor Counter : 14
کیمیکلز اور فرٹیلائزر کی وزارت
دوا سازی سے متعلق مرکزی سکریٹری نے نشہ آور دواؤں اور عام دواؤں کی صنعت اور ان کی ایسوسی ایشنوں کے نمائندوں کے ساتھ ویڈیو کانفرنس کی
وافر پیداوار اور دواؤں نیز آلات کی دستیابی کو یقینی بنایا جا رہا ہے
نئی دہلی، 13 اپریل 2020 / دوا سازی سے متعلق بھارتی صنعت گھریلو مانگ اور برآمدات کی ذمہ داریوں کو پورا کرنے کے لیے لازمی دواؤں خاس طور پر ایچ سی کیو کے وافر ذخیرے تیار کر رہی ہے۔ محکمہ ان چیزوں کی تیاری اور ان چیزوں کو ملک بھر میں لانے لے جانے کو ریاستوں اور یو ٹی انتظامیہ کی مدد سے یقینی بنا رہا ہے۔ یہ سارے کام دوا سازی کے محکمے کے سکریٹری ڈاکٹر پی ڈی واگھیلا کی چیئرمین شپ میں منعقدہ ایک ویڈیو کانفرنس  کے بعد کیے جا رہے ہیں۔ یہ ویڈیو کانفرنس دوا سازی اور دواؤں سے متعلق آلات کی صنعت کے کام کاج اور معاملات کا جائزہ لینے کے لیے منعقد کی گئی تھی۔ ویڈیو کانفرنس میں پالیسی سے متعلق جوائنٹ سکریٹری جناب نودیپ رنوا اور نشہ آور دواؤں ، طبی آلات بنانے والی کمپنیوں کی مختلف ایسوسی ایشنوں کے نمائندوں نے شرکت کی جس میں آئی پی اے ، آئی ڈی ایم اے، او پی پی آئی، بی ڈی ایم اے، اے آئی میڈ، ایم ٹیل، فارمیکسل، سی آئی آئی، فکی اور کیمسٹ و ڈرگسٹ کی آل انڈیا ایسوسی ایشن شامل ہیں۔
صنعت نے بدی ، زیرک پور  ، دمن و سلواسا اور شمال مشرق میں تھی کے مقام پر صنعت کو درپیش مخصوص مسائل پر اپنی رائے دی۔ زیرک پور اہم ڈسٹریبیوشن مرکز ہے جہاں پورے پنجاب ، ہریانہ، ہماچل پردیش ، جموں و کشمیر و لداخ بھیجی جاتی ہیں۔ اسی طرح بدی، دمن اور سلواسا دوا سازی کے اہم مراکز ہیں۔ مرکزی حکومت اور ریاستی سرکاروں کے مختلف محکموں کی مربوط کوششوں سے شمال مشرق میں دواؤں کی سپلائی کو درپیش بڑے معاملات کو حل کرنے کو یقینی بنایا گیا ہے۔ سکریٹری نے صنعت کو بتایا کے دوا سازی کا محکمہ صنعت ، ریاستوں اور دیگر محکموں کے ساتھ ای – میل ، واٹس ایپ گروپوں، ڈی او پی اور این سی پی اے میں ویڈیو کانفرنسنگ کے ذریعے لگاتار رابطے میں ہے تاکہ ان کے معاملات کو علم میں لایا جا سکے اور اِن معاملات کو جلد حل کرنے کے لیے متعلقہ افسران کے ساتھ بات چیت کی جا سکے۔
صنعت کے نمائندوں نے، مشکل کی اس گھڑی میں دوا سازی کے شعبے میں آسانی پیدا کرنے کے لیے 12.04.2020 کو مرکزی وزارت داخلہ کی طرف سے جاری کی گئی ہدایت پر اطمینان کا اظہار کیا۔ البتہ، انہوں نے کچھ مشورے بھی پیش کیے ، جیسے دوائیں پہچانے میں کوریئر خدمات کو اس کے اہم رول کو مد نظر رکھتے ہوئے ان خدمات کو لازمی خدمات قرار دینا ۔ ان لازمی دواؤں میں ذیابیطس ، کینسر کی روک تھام اور دیگر اہم دوائیں شامل ہیں۔ ان سبھی متعلقہ خدمات اور مصنوعات کو جو دوا سازی کی صنعت کے بلا رکاوٹ کام کاج کے لیے درکار ہیں جازت دینے کی ضرورت پر بھی زور دیا گیا۔ جے این پی ٹی بندرگاہ اور ممبئی ہوائی اڈے پر بھیڑ بھاڑ کی پریشانی کا بھی خاص طور پر ذکر کیا گیا۔ ڈاکٹر واگھیلہ نے ہر ایک سے کہا کہ وہ اپنی طرف سے بہترین کارکردگی انجام دے، تاکہ ملک کے سبھی حصوں میں دواؤں اور طبی آلات کی بلارکاوٹ سپلائی کو یقینی بنایا جا سکے۔ اے آئی او سی ڈی سے اس بات کو یقینی بنانے کو کہا گیا کہ جن دواؤں کا ڈاکٹر کی طرف سے لکھا جانا قانونی طور پر ضروری ہے انہیں کوئی بھی کیمسٹ بغیر ڈاکٹر کے لکھے لوگوں کو نہ دے۔ اے آئی او سی ڈی نے ملک میں سبھی ڈسٹریبیوٹروں اور کیمسٹوں کو پورے تعاون کا یقین دلایا۔ سکریٹری نے لاک ڈاؤن کے دوران دواؤں کی سپلائی برقرار رکھنے میں ان کی ماہرانہ کوششوں کے لیے سبھی ایسوسی ایشنوں کا شکریہ ادا کیا اور ان کی جائز مشکلات کو حل کرنے کے لیے حکومت کی طرف پوری مدد کا یقین دلایا۔
۔۔۔۔۔۔۔۔۔۔۔۔۔۔۔۔۔۔
U - 1697
(Visitor Counter : 123
وزیراعظم کا دفتر
گاندھی امن انعام دیئے جانے کے لئے منعقدہ تقریب میں وزیراعظم کی شرکت
نئی دہلی،26فروری؍ صدر جمہوریہ ہند رام ناتھ کووند نےآج راشٹرپتی بھون میں منعقدہ ایک تقریب میں سال 2015 ،2016، 2017 اور 2018 کے لئے گاندھی امن انعام پیش کئے۔ تقریب میں وزیراعظم جناب نریندر مودی نے شرکت کی۔
اس موقع پر اظہار خیال کرتے ہوئے وزیراعظم نے با وقار گاندھی امن انعام سے سرفراز کئےگئے لوگوں اور تنظیموں کو مبارکباد دی۔ انہوں نے کہا کہ یہ انعامات اس وقت دیئے جا رہے ہیں جب ہندوستان مہاتما گاندھی کی 150 ویں جینتی منا رہا ہے۔ وزیراعظم نے اس موقع پر اس بات پر مسرت کا اظہار کیا کہ باپو کو انتہائی عزیز بھجن ’ ویشنو جن تو ‘ کو 150 ملکوں کے فنکاروں نے گایا ہے۔ انہوں نے کہا کہ یہ اس بات کا اشاریہ ہے کہ دنیا آج بھی گاندھی جی کے افکارکی معنویت کو تسلیم کرتی ہے۔
وزیراعظم نے سووچھتا کےتئیں مہاتما گاندھی کی عہد بستگی کی بات بھی کی ۔
وزیراعظم نے کہا کہ آزادی کی تحریک مہاتما گاندھی کی بصیرت افروز قیادت کے سبب عوامی تحریک میں تبدیل ہو گئی انہوں نے مزید کہا کہ مہاتما گاندھی نے جن بھاگیداری اور جن آندولن کے دھاروں کو باہم ملا دیا ۔
وزیر اعظم نریندر مودی نے کہا کہ مہاتما گاندھی نے ہر شخص کے اندر یہ احساس جا گزیں کیاکہ وہ ہندوستان کی آزادی کے لئے اپنا تعاون دے رہے ہیں۔
1234U. No.
(Visitor Counter : 50
وزارت دفاع
جلسۂ تقسیم اسناد – 57واں این ڈی سی کورس
نئی دہلی،02/مارچ 57ویں نیشنل ڈیفنس کالج  کورس  کے گریجویٹس کو آج یہاں این ڈی سی میں منعقدہ ایک جلسہ تقسیم اسناد میں ڈگریاں دی گئیں۔ امور خارجہ کے وزیر مملکت جنرل وی کے سنگھ اس موقع پر موجود تھے اور انھوں نے کمانڈنٹ، این ڈی سی وائس ایڈمرل شری کانت اور یونیورسٹی آف مدراس کے ہیڈ آف ڈپارٹمنٹ  پروفیسر  اتّم کمار جمداگنی کی موجودگی میں افسروں کو اسناد پیش کرتے ہوئے الوداعی خطبہ دیا۔ وائس ایڈمرل شری کانت نے اپنے افتتاحی خطاب میں کہا کہ این ڈی سی کورس کو مکمل کرنے پر گریجویٹ میں پیچیدہ صورت حال کو ہینڈل کرنے کا اعتماد آگیا ہے اور وہ قومی سلامتی اور اسٹریٹجک سے متعلق تمام پہلوؤں کا ایک وسیع تر جائزہ لے سکتے ہیں۔
وزیر موصوف نے اپنے خطاب میں ایم فل ڈگری پانے والوں کو مبارک باد دی اور ان سے کہا کہ وہ قومی سلامتی کے بارے میں اپنا مطالعہ آگے بھی جاری رکھیں اور ایسے مفکر فوجی بنیں جو اپنے متعلقہ قومی مفاد کو آگے بڑھا سکتا ہے۔ انھوں نے پروفیشنل مہارت کے گوناگوں شعبوں اور کورس میں شرکت کی عالمی نمائندگی کی بھی تعریف کی جس سے علم اور باہمی فہم دونوں کو فروغ دینے میں مدد ملتی ہے۔
این ڈی سی نئی دلّی ہندوستان میں اسٹریٹجک تعلیم کا سب سے اہم ادارہ ہے۔ ہر سال مجموعی طور پر مسلح دستوں کے بریگیڈیئر اور اس کے مساوی رینک کے مجموعی طور پر 100 افسران اور سول، پولیس اور متعلقہ خدمات سے جوائنٹ سکریٹری سطح کے افسران اس مؤقر این ڈی سی کورس میں شرکت کرتے ہیں۔ تقریباً 25 دوست بیرونی ممالک کے مسلح دستوں کے افسران بھی کورس میں حصہ لیتے ہیں۔ این ڈی سی سے مطالعہ مکمل کرنے کے بعد یہاں کے طلبا ہندوستان اور بیرونی ممالک دونوں میں مسلح دستوں اور حکومت میں مملکت کے اعلیٰ ترین عہدوں پر فائز ہوتے ہیں۔ ایک سال کا کورس کرنے کے بعد افسران مؤقر یونیورسٹی آف مدراس، چینئی سے ڈیفنس اینڈ اسٹریٹجک اسٹڈیز میں ایم فل ڈگری حاصل کرنے کے بھی اہل ہوتے ہیں۔
۔ ۔ ۔ ۔ ۔ ۔ ۔ ۔ ۔ ۔
U. No. 1355
(Visitor Counter : 54
بہت چھوٹی، چھوٹی اور درمیانی صنعتوں کی وزارت
مرکزی وزیر نارائن رانے نے بہت چھوٹی اور اوسط درجے کی صنعتوں کی قومی بورڈ کی 17ویں میٹنگ کی صدارت کی
بہت چھوٹی ،چھوٹی اور اوسط درجے کے صنعتوں کے مرکزی وزیر جناب نارائن رانے نے آج ایم ایس ایم ای کے قومی بورڈ کی 17ویں میٹنگ کی صدارت کی۔ اس موقع پر ایم ایس ایم ای کے وزیرمملکت جناب بھانوپرتاب سنگھ ورما بھی موجود تھے۔ مرکز اور ریاستی سرکاروں کے سینئر افسران مختلف صنعتی انجمنوں کے عہدیداران اور دیگر وفود بھی نے بھی میٹنگ میں شرکت کی۔
میٹنگ میں تبادلۂ خیال کے دوران 26 فروری 2018 کو ہوئی ایم ایس ایم ای کے قومی بورڈ کی 16ویں میٹنگ کےایجنڈے میں شامل تفصیلات کی تصدیق کی گئی۔ایکشن ٹیک اینڈ رپورٹ میں اس بات کا احساس کیا گیاکہ ایم ایس ایم ای کی وزارت سے متعلق 16ویں میٹنگ کی تمام سفارشات نافذ کردی گئی ہیں۔
میٹنگ کی صدارت کرتےہوئے جناب نارائن رانے نے ممبران کویقین دلایا کہ میٹنگ کے دوران ممبروں کی جانب سےکی گئی تمام گراں قدر تجاویز پر مناسب طور سے غور کیا جائےگا۔ میٹنگ صدر کے شکریہ کے ووٹ کے ساتھ اختتام پذیر ہوئی۔
خوراک کی ڈبہ بندی کی صنعتوں کی وزارت
پی ایم ایف ایم ای اسکیم کے تحت 713 اضلاع کے لیے ایک ضلع ایک پروڈکٹ  کو منظوری دی گئی
36 ریاستوں / مرکز کے زیر انتظام علاقوں کے تمام 766 اضلاع میں سے، ایک ضلع ایک پروڈکٹ  کو 35 ریاستوں اورمرکز کے زیر انتظام علاقوں کے 713 اضلاع کے لیے مرکزی حمایت یافتہ’’ پردھان منتری فارملائزیشن آف مائیکرو فوڈ پروسیسنگ انٹرپرائزز  اسکیم‘‘کے تحت منظوری دی گئی ہے۔ یہ اسکیم ڈبہ بند خوراک کی صنعتوں کی وزارت  کے ذریعہ نافذ کی گئی ہے۔ مغربی بنگال نے جنوری 2023 میں اس اسکیم میں شامل ہونے پر رضامندی ظاہر کی ہے۔ او ڈی او پی ریاستوں/ مرکز کے زیر انتظام علاقوں کی سفارشات پر وزارت کے ذریعہ منظور کیے جاتے ہیں۔ مغربی بنگال کے اضلاع کے ساتھ ساتھ 7 ریاستوں / مرکز کے زیر انتظام علاقوں میں نئے تشکیل شدہ اضلاع کے لئے او ڈی او پی کی متعلقہ ریاستوں / مرکز کے زیر انتظام علاقوں نے سفارش نہیں کی ہے۔
ایم او ایف پی آئی نے جی آئی ایس - او ڈی او پی ڈیجیٹل نقشہ تیار کیا ہے۔ 35 ریاستوں اور مرکز کے زیر انتظام علاقوں کے 710 اضلاع کے او ڈی او پی کو ظاہر کیا گیا ہے۔ اس کے ساتھ، 216 مربوط قبائلی ترقی کے علاقوں، 112 امنگوں والے اضلاع اور 40 فیصد سے زیادہ ایس سی آبادی کے ساتھ احاطہ کئے جانے والے اضلاع کو میپ میں ظاہر کیا گیا ہے ۔ او ڈی او پی- جی آئی ایس https://odop.mofpi.gov.in/odop/ پر دستیاب ہے۔
ایم او ایف آئی نے پی ایم ایف ایم ای اسکیم کے تحت 205.95 کروڑ کی لاگت کے ساتھ ملک بھر میں 76 انکیوبیشن سینٹرز کو منظوری دی ہے تاکہ موجودہ/ممکنہ کاروباریوں کو صلاحیت سازی کے لئے ، نئے/اختراعی پروڈکٹ کی ترقی وغیرہ کے لیے پورے ویلیو چین میں مدد فراہم کی جا سکے۔
پی ایم ایف ایم ای اسکیم کے تحت محصول پیدا کرنےکا تصور نہیں کیا گیا ہے۔
پی ایم ایف ایم ای سکیم ملک میں مائیکرو فوڈ پروسیسنگ انٹرپرائزز کے قیام / اپ گریڈیشن کے لیے مالی، تکنیکی اور کاروباری مدد فراہم کرتی ہے جو کہ نوجوانوں کے لیے مواقع سمیت مقامی سطح پر روزگار کے امکانات پیدا کرتی ہے۔
یہ معلومات ڈبہ بند خوراک کی صنعتوں کے وزیر مملکت جناب پرہلاد سنگھ پٹیل نے راجیہ سبھا میں ایک تحریری جواب میں فراہم کیں ۔
کوئلے کی وزارت
تھرمل پاور پلانٹوں کے لئے کوئلے کی وافر دستیابی: کوئلہ کی وزارت
بجلی پلانٹوں میں کوئلے کا محفوظ ذخیرہ 28 فیصد سے بڑھ کر 33.46 ملین ٹن تک پہنچ گیا
ہندوستانی ریلوے کے ذریعے ضرورت کے مطابق ریک دستیاب کرائے جارہے ہیں
کوئلہ کی وزارت نے وضاحت کی ہے کہ ملک کے تھرمل پاور پلانٹوںکے لئے کوئلہ وافر مقدارمیں دستیاب ہے۔16 جولائی 2023 تک تھرمل پاور پلانٹ کا کوئلہ اسٹاک 33.46 ملین ٹن ہے، جو پچھلے مالی سال کی اسی مدت کے مقابلے میں 28 فیصد زیادہ ہے۔ کانکنی کے بعد زیر زمین کوئلہ اسٹاک ، آمدو رفت میں اسٹاک اور ٹی پی پی سمیت تمام مقامات پر کوئلے کی دستیابی پچھلے سال کے 73.85 میٹرک ٹن کے مقابلے میں 103میٹرک ٹن ہے، جو 34 فیصد زیادہ ہے۔ وزارت تمام مرکزی اور ریاستی کوئلہ ذخائر رکھنے والوں کے ساتھ بھی قریبی تال میل کررہی ہے اور بجلی سیکٹر کے لئے کوئلے کی کوئی کمی نہیں ہے۔
کوئلے کی وزارت نے مزید کہا ہے کہ جولائی 2023 کے دوران پیداوار پچھلے سال کی اسی مدت کے مقابلے میں کافی زیادہ رہی ہے۔ دراصل بارش کے سبب کوئلہ کی پیداوار پر بہت ہی معمولی اثر پڑا ہے۔ یہ مانسون سیزن کے لئے کان-وائز پیشگی منصوبے کے توسط سے ممکن ہوا ہے۔کوئلہ کمپنیوں نے بڑی کانوں سے بلا رُکاوٹ نکاسی کے لئے سیمنٹڈ سڑکوں کی تعمیر کی ہے۔مشین سے لیس کوئلہ ہینڈلنگ پلانٹوں کے توسط سے 9کوئلہ کانوں سے ریلوے سائیڈنگ تک ٹرانسپورٹ شروع کیا گیا ہے۔ کوئلہ کمپنیوں نے اوپری سطح سے کوئلہ نکالنے کا بھی منصوبہ بنایا ہے، جس کے نتیجے میں یکم اپریل سے16 جولائی 2023 تک کوئلہ پیداوار 258.57ملین ٹن رہی ہے، جبکہ پچھلے سال یہ 236.69 میٹرک ٹن تھی۔
وہیں بجلی سیکٹر کو کوئلہ ڈسپیچ پچھلے سال کے 224 میٹرک ٹن کے مقابلے 233 میٹرک ٹن رہا ہے۔ درحقیقت وافر دستیابی کے سبب کوئلہ کمپنیوں نے اس مدت کے دوران غیر –ضابطہ شدہ سیکٹر کو بھاری اضافی مقدار میں سپلائی کی ہے۔ یہ بھی دھیان دینے والی بات ہے کہ اس سال تھرمل پاور پیداوار میں اضافہ محض 2.04 فیصد ہے، جبکہ کوئلہ پیداوار میں اضافہ 9 فیصد سے زیادہ رہا ہے۔
جہاں تک ریلوے ریک کی دستیابی کا سوال ہے ریلوے کی وزارت کے ذریعے تمام معاون کمپنیوں کے لئے وافر ریک دستیاب کرائے جارہے ہیں، جس سے تھرمل پاور پلانٹوں میں کوئلے کے اسٹاک کی ضرورت کے مطابق دستیابی کی راہ ہموار ہورہی ہے۔کوئلہ ، ریلوے اور بجلی کی وزارت کی یہ وزارتیں تمام تھرمل پاور پلانٹوں کے لئے کوئلے کی ضرورت کے مطابق دستیابی کو یقینی بنانے کے لئے قریبی تال میل کے ساتھ کام کررہی ہیں۔
کوئلہ وزارت کے ذریعے یہ بھی وضاحت کی گئی ہے کہ کوئلے کی عدم دستیابی کے سبب کسی بھی بجلی پلانٹ کو بند نہیں کیا گیا ہے۔جو پلانٹ بند ہوئے ہیں، وہ کسی دیگر وجہ سے بند ہوئے ہوں گے۔
نائب صدر جمہوریہ ہند کا سکریٹریٹ
نائب صدر جمہوریہ نے کووڈ-19 کے دوران نئی نئی کوششوں کے ساتھ وقت کے مطابق اقدام کرنے کے لیے ریلوے کی ستائش کی ہے
ریلوے نے نہ صرف وبا سے نمٹنے میں مدد کی ہے بلکہ ضرورت کی گھڑی میں ایک روح رواں بھی ثابت ہوا ہے
نائب صدر جمہوریہ نے بہتر بنائے گئے ایل ایچ بی مسافر سواروں ریکوں اور اضافی مخصوص دائرہ نما سواری ڈبوں کے ساتھ وشاکھاپٹنم-کرن ڈول مسافر ریل گاڑی کو جھنڈی دکھا کر روانہ کیا
نئی دہلی،22/نومبر2021۔
نائب صدر جمہوریہ جناب وینکیانائیڈو نے آج وبا کے دوران وقت کے مطابق اقدام کرنے اور ریل گاڑیوں کی آمدورفت کو جاری رکھنے اور کووڈ-19 سے درپیش غیرمعمولی چیلنجوں سے مسافروں کے تحفظ کے مقصد سے نئی نئی کوششیں کرنے کے لیے بھارتی ریلوے کی ستائش کی ہے۔
کووڈ سے دیکھ بھال کے لیے الگ تھلگ رکھنے والے ڈبوں، شرمک خصوصی ٹرینوں اور آکسیجن ایکسپریس ٹرینوں کی مثال دیتے ہوئے جناب نائیڈو نے کہا کہ بھارتی ریلوے نے اپنی تمام تر مشینری کو بروئے کار لاکر اس عالمی وبا سے موثر طور پر نمٹنے میں ملک کی مدد کی ہے۔
نائب صدر جمہوریہ نے اندرونی طور پر ترقی کے لیے اور پی پی ای ایس، کور آلس، ہینڈسینی ٹائزرس اور ماسک کی تیاری اور شہروں اور گاؤں تک طبی سازوسامان اور آلات اور عام اشیا کی نقل وحمل کو یقینی بنانے کے لیے ریلوے کی ستائش کی ہے۔ انہوں نے کہا کہ اس سرگرم طریق کار کی وجہ سے خوردنی اشیا اور غذائی ذخیرے کی قلت کو کافی حد تک کم کیا جاسکا ہے۔ اس طرح ریلوے نے عالمی وبا سے موثر طور پر نمٹنے میں نہ صرف ملک کی مدد کی ہے بلکہ وہ ضرورت کی گھڑی میں ایک روح رواں بھی ثابت ہوا ہے۔
جناب نائیڈو نے بہتر بنائے گئے ایل ایچ بی ریکوں اور اضافی مخصوص دائرہ نما ڈبوں والی وشاکھاپٹنم-کرن دول مسافر ریل گاڑی کو جھنڈی دکھا کر روانہ کرنے کے بعد وشاکھاپٹنم ریلوے اسٹیشن پر ایک تقریب سے خطاب کرتے ہوئے یہ بات کہی۔
شہر کے ساتھ اپنے قریبی تعلق کی یاد تازہ کرتے ہوئے نائب صدر جمہوریہ نے حکومت کا شکریہ ادا کیا اور وشاکھاپٹنم-آراکو کے روٹ پر وستاڈوم کوچز کے استعمال میں تیزی لانے سے متعلق وزارت کو پیش ان کی تجاویز پر دھیان دینے کے لیے ریلوے کے وزیر اشونی ویشنو کے فیصلے کے ستائش کی اورانہیں مبارک باد دی۔
اس روٹ پر سیاحت سے متعلق امکانات کا حوالہ دیتے ہوئے ، کیونکہ یہ روٹ بہت سے دائرہ نما موڑ، سرنگوں اور پلوں کے ذریعہ مشرقی گھاٹ کے دلفریب پہاڑی علاقوں سے ہوکر گزرتا ہے۔ جناب نائیڈو نے کہا کہ مخصوص دائرہ نما ڈبوں سے 360 ڈگری کا نظارہ کرنے والے نظام کی بدولت، وہاں کا سفر، مسافروں کے لیے ایک ناقابل فراموش تجربہ بن کر رہ جائے گا۔
انہوں نے ٹرین میں ایل ایچ بی کوچ متعارف کرانے کے لیے، جن سے مسافروں کے آرام اور حفاظت میں اضافہ ہوتا ہے، ریلوے کی ستائش کی۔
وشاکھاپٹنم کی صفائی ستھرائی کے لیے شہر کی تعریف کرتے ہوئے جناب نائیڈو نے عوام پر زور دیا کہ وہ ‘‘سووچھ بھارت’’ مہم کی رفتار کو ایک عوامی تحریک کے طور پر جاری رکھیں۔ انہوں نے خاص طور پر لوگوں پر زور دیا کہ وہ ذمہ داری لیتے ہوئے ٹرینوں اور ریلوے اسٹیشنوں کو صاف ستھرا رکھیں۔
اس تقریب میں آندھراپردیش سرکار نے وزیر جناب متم سیٹی سری نیواس راؤ، لوک سبھا کے رکن جناب وی وی ستیہ نارائن، ایسٹ کوسٹ ریلوے کی جنرل منیجر محترمہ ارچنا جوشی، ڈی آر ایم والیٹیر جناب انوپ کمار ست پتھی اور دیگر ممتاز شخصیات نے شرکت کی۔
وزیراعظم کا دفتر
وزیر اعظم کی مشہور راکٹ سائنسداں اور گیلیکٹک اینرجی وینچرزکے بانی جناب سیا بولیلا شوزا سے ملاقات
وزیر اعظم جناب نریندر مودی نے 24 اگست 2023 کو جوہانسبرگ میں مشہور راکٹ سائنسداں اور گیلیکٹک اینرجی وینچرز کے بانی جناب سیا بولیلا شوزا سے ملاقات کی۔
جناب شوزا نے چندریان-3 مشن کی کامیابی پر وزیر اعظم کو مبارکباد دی۔انہوں نے اپنی کامیابی کا سہرا ڈیجیٹل انڈیا کو دیا اور ہندوستان میں چل رہے اپنے پروجیکٹوں پر روشنی ڈالی ۔
بات چیت میں توانائی کے مستقبل اور پائیدار حل تلاش کرنے سے متعلق امور بھی شامل تھے۔
نائب صدر جمہوریہ ہند کا سکریٹریٹ
نائب صدر جمہوریہ نے کوڑھ کے معاملوں کا جلد پتہ لگانے کے سمت میں جامع کوشش کرنے پر زور دیا
نائب صدر جمہوریہ نے کوڑھ کے خاتمے کی مہم میں لوگوں سے شامل ہونے پر اصرا ر کیا
کوڑھ مریضوں کے لئے گاندھی جی کی ہمدردی ، رحم دلی کی ایک بڑی قابل عمل مثال ہے: نائب صدر جمہوریہ
نائب صدر نے کوڑھ 2021ء کے لئے بین الاقوامی گاندھی ایوارڈ پیش کیا
نئی دہلی:13؍اپریل2022:
نائب صدر جمہوریہ جناب ایم وینکیا نائیڈو نے آج کوڑھ کے معاملوں کا جلد پتہ لگانے، مناسب علاج کے لئے یکساں رسائی اور مربوط کوڑھ خدمات کے لئے جامع کوششیں کرنے پر زور دیا۔
وہ نئی دہلی میں اُپ راشٹرپتی نواس میں چنڈی گڑھ کے ڈاکٹر بھوشن کمار اور گجرات کے سہیوگ کشٹھ یگنا ٹرسٹ کو کوڑھ مرض 2021ء کے لئے بین الاقوامی گاندھی ایوارڈ سے نواز رہے تھے۔یہ سالانہ ایوارڈ گاندھی میموریل لپروسی فاؤنڈیشن کے ذریعہ شروع کیا گیا ہے۔
ایوارڈ یافتگان کی کوشش کی ستائش کرتے ہوئے جناب نائیڈو نے کہا کہ ڈاکٹر بھوشن کمار اور سہیوگ کشٹھ یگنا ٹرسٹ دونو ں ہی کوڑھ مرض کے بارے میں بیداری بڑھانے اور اس سے متاثرہ لوگوں کی دیکھ بھال کرنے کے لئے پوری لگن سے کام کررہے ہیں۔وہ اس سے جڑے کلنک کو بھی دور کرنے کی کوشش کرتے رہے ہیں۔ انہوں نے یہ بھی کہا کہ ان کی کوشش درحقیقت قابل ستائش ہے۔
نائب صدر جمہوریہ نے لوگوں اور شہری سماجی تنظیموں سے کوڑھ کے خاتمے کی مہم میں شامل ہونے کا اصرار کیا۔ انہوں نے کہا کہ اس نیک کام کی حمایت میں سماجی صف بندی ہونی چاہئے۔ انہوں نے اس خواہش کا بھی اظہار کیا کہ گرام سبھائیں اپنے پروگرام میں کوڑھ کے خاتمے کو بھی شامل کریں۔
کوڑھ مرض کے خلاف ہندوستان کی مسلسل لڑائی کا اعتراف کرتے ہوئے جناب نائیڈو نے کہا کہ ہندوستان نے کوڑھ کے خاتمے کی سطح کو کامیابی کے ساتھ پورا کیا ہے، جسے فی 10ہزار آبادی پر ایک سے کم معاملے کی شکل میں تعبیر کیا گیا ہے۔
اس سچائی پر اپنی تشویش کا اظہار کرتے ہوئے کہ ہندوستان میں عالمی سطح پر سب سے زیادہ کوڑھ کے مریض سامنے آرہے ہیں۔ جناب نائیڈو نے کہا کہ عالمی سطح پر میں نئے معاملوں کا جو پتہ لگایا گیا ہے، اس میں ہندوستان کا حصہ 51 فیصد ہے۔ انہوں نے کہا کہ قومی کوڑھ خاتمہ پروگرام کوڑھ مرض کے خلاف لڑائی میں سب سے آگے رہا ہے اور اس کے مکمل خاتمے کو یقینی بنانے کی کوشش کررہا ہے۔
کوڑھ کے مرض سے متاثرہ لوگوں کے ذریعے برداشت کئے گئے سماجی بائیکاٹ کو ختم کرنے کی سمت میں مہاتما گاندھی جی کے تعاون کو یاد کرتے ہوئے نائب صدر جمہوریہ نے کہا کہ مہاتماگاندھی جی کی کوڑھ مریضوں کے لئے ہمدردی دوسرے لوگوں کے لئے رحم دلی کی ایک بڑی اور قابل عمل مثال ہے۔ گاندھی جی نے اس حوالے سے مثالی کام کیا ۔ وہ اکثر ذاتی طورپر کوڑھ کے مریضوں کی دیکھ بھال کرتے تھے اور وہ بھی ایک ایسے دور میں جب بیماری کے بارے میں لاعلمی حاوی تھی۔
گاندھی جی کا حوالہ دیتے ہوئے جناب نائیڈو نے کہا کہ کوڑھ کا مرض صرف طبی راحت نہیں ہے، یہ زندگی میں ناامیدی کو لطف میں ذاتی خواہشات کو بے لوث خدمت میں بدل رہا ہے۔ اگر آپ کسی مریض کی زندگی بدل سکتے ہیں، یا اس کے زندگی کی قدروں کو بدل سکتے ہیں تو آپ گاؤں اور ملک کو بدل سکتے ہیں۔
اس تقریب میں گاندھی میموریل لپروسی فاؤنڈ یشن کے چیئرمیں جناب دھیرو بھائی مہتا ، ڈاکٹر انل کمار، ڈی ڈی جی لپروسی، ڈاکٹر بی ایس گرگ، کنوینر، انٹرنیشنل گاندھی ایوارڈ فار لپروسی اور دیگر اہم شخصیات نے حصہ لیا۔
امور داخلہ کی وزارت
مرکزی وزیر داخلہ جناب امت شاہ نے اطلاعاتی ٹکنالوجی کے ضوابط 2021  کے اعلان پر وزیر اعظم جناب نریندر مودی، مواصلات الیکٹرانکس اور اطلاعاتی ٹکنالوجی اور قانون وانصاف کے مرکزی وزیر جناب روی شنکر پرساد اور اطلاعات ونشریات کے مرکزی وزیر جناب پرکاش جاوڈیکر کو مبارکباد دی ہے
تمام سوشل میڈیا پلیٹ فارموں کو بھارتی قوانین کی پابندی کرنا ہوگی
نئے ضوابط سے جن کا آج اعلان کیاگیا ہے، سوشل میڈیا استعمال کرنے والوں کو مزید بااختیار بنایا جائے گا اور ایسا مسائل حل کرنے کے طریقہ کار کو ادارہ جاتی بنا کر اور ان کی شکایات کے حل کو یقینی بنا کر کیا جائے گا
مودی حکومت نے تمام ڈیجیٹل میڈیا اور او ٹی ٹی پلیٹ فارموں کے لئے برابری فراہم کرنے کیلئے عہد بند ہے، ڈیجیٹل میڈیا کے لئے اخلاقیات کوڈ اور 3 مرحلوں والی خود انضباطی کا خیر مقدم کیا جانا چاہئے
نئی دہلی25،فروری2021
مرکزی وزیر داخلہ جناب امت شاہ نے اطلاعاتی ٹکنالوجی کے ضوابط 2021  کے اعلان پر وزیر اعظم جناب نریندر مودی، مواصلات الیکٹرانکس اور اطلاعاتی ٹکنالوجی اور قانون وانصاف کے مرکزی وزیر جناب روی شنکر پرساد اور اطلاعات ونشریات کے مرکزی وزیر جناب پرکاش جاوڈیکر کو مبارکباد دی ہے۔
جناب امت شاہ نے اپنے پیغام میں کہا ہے کہ ’’تمام سوشل میڈیا پلیٹ فارموں کو بھارتی قوانین کی پابندی کرنی ہوگی۔ نئے ضوابط سے جن کا آج اعلان کیاگیا ہے، سوشل میڈیا استعمال کرنے والوں کو مزید بااختیار بنایا جائے گا اور ایسا مسائل حل کرنے کے طریقہ کار کو ادارہ جاتی بنا کر اور ان کی شکایات کے حل کو یقینی بنا کر کیا جائے گا۔میں وزیر اعظم نریندر مودی جی اور جناب روی شنکر پرساد کو مبارکباد دیتا ہوں‘‘۔
انہوں نے یہ بھی کہ مودی حکومت نے تمام ڈیجیٹل میڈیا اور او ٹی ٹی پلیٹ فارموں کے لئے برابری فراہم کرنے کیلئے عہد بند ہے، ڈیجیٹل میڈیا کے لئے اخلاقیات کوڈ اور 3 مرحلوں والی خود انضباطی کا خیر مقدم کیا جانا چاہئے۔ میں جناب نریندر مودی جی اور جناب پرکاش جاوڈیکر جی کو ان ضابطوں کے لئے، جن کی بڑی شدید ضرورت تھی مبارکباد دیتا ہوں‘‘۔
ڈیجیٹل میڈیا سے متعلق استعمال کرنے والوں کےسلسلے میں شفافیت اور جوابدہی میں کمی نیز ان کے حقوق کے بارے میں بڑھتی ہوئی تشویش کے سبب اور عوام نیز ساجھیداروں کے ساتھ تفصیلی صلاح ومشورے کے بعد اطلاعاتی ٹکنالوجی  ضابطے 2021 مرتب کئے گئے ہیں۔ یہ ضابطے اطلاعاتی ٹکنالوجی کے قانون 2000 کی دفعہ 87  کے تحت اور پہلے کے اطلاعاتی ٹکنالوجی  ضابطے 2011 کو نظر انداز کرتے ہوئے مرتب کئے گئے ہیں۔
ان ضابطوں کو قطعی شکل دیتے ہوئے الیکٹرانکس اور اطلاعاتی ٹکنالوجی کی وزارت اور اطلاعات ونشریات کی وزارت نے آپس میں تفصیلی صلاح ومشورہ کیا، تاکہ سوشل میڈیا پلیٹ فارموں نیز ڈیجیٹل میڈیا اور او ٹی ٹی پلیٹ فارموں وغیرہ کے بارے میں ایک باقاعدہ طریقہ کار اختیار کیا جائے۔
...............................................................
ش ح، ج، ع ر
U-1947
(Visitor Counter : 150
سماجی انصاف اور تفویض اختیارات کی وزارت
پسماندہ طبقات کے لئےقومی کمیشن
جناب ہنس راج گنگارام اہیر نے آج یہاں پسماندہ طبقات کے لئے قومی کمیشن کے چیئرپرسن کا چارج سنبھال لیا۔ ان کا تعلق ریاست مہاراشٹر کے ضلع چندر پور سے ہے۔ وہ پیشے کے اعتبار سے ایک زرعی ماہرہیں۔
جناب ہنس راج گنگارام اہیر، مہاراشٹرکےپارلیمانی حلقہ چندر پور سے چار مرتبہ رکن پارلیمنٹ منتخب ہوئے اور وہ مہاراشٹر قانون ساز کونسل کے رکن بھی رہے۔ وہ پارلیمنٹ کی مختلف قائمہ کمیٹیوں کے رکن رہ چکے ہیں اور کوئلہ اور اسٹیل سے متعلق پارلیمانی قائمہ کمیٹی کے چیئرپرسن کے طور پر بھی خدمات انجام دے چکے ہیں۔ وہ 16ویں لوک سبھا میں ، حکومت ہند میں مرکزی وزیر مملکت برائے داخلہ اور کیمیکل اور فرٹیلائزر کےمرکزی وزیرمملکت رہ چکے ہیں۔